laion/Wikipedia-Exotic huggingface dataset:
הוגו פון פול

הוגו פון פול (גרמנית: Hugo von Pohl‏; 25 באוגוסט 1855 – 23 בפברואר 1916) היה אדמירל בצי הקיסרות הגרמנית, אשר פיקד על צי הים הפתוח במהלך מלחמת העולם הראשונה. הוגו פול נולד ב-25 באוגוסט 1855 בברסלאו. ב-18 באפריל 1872 הצטרף פול לצי הגרמני הקיסרי, ולאחר הכשרה בסיסית שלו על היבשה ועל SMS רובר הוא סיים את לימודיו באקדמיה של הצי. בגיל 24, קודם פול וקיבל את הפיקוד על הקורבטה קרולה. בשנות ה-80 של המאה ה-19 הוא שירת עם קורבנטקפיטן אלפרד פון טירפיץ, והיווה חלק ממה שנקרא "כנופיית טורפדו", שדגלה בדגש רב יותר על ספינות טורפדו בצי הגרמני. פול קיבל את הפיקוד על הספינת טורפדו אולאן, ספינת טורפדו מוקדמת, ניסיונית, בשנת 1882. שנתיים לאחר מכן, בסוף ספטמבר 1884, הוא היה מעורב בניסוי עם עיצובים חדשים של ספינות טורפדו, של החברות שינאו, תורניקרופט, א.ג. וולקן, ו-AG Weser; פול פיקד על אחת מסירות השינאו. במהלך התרגילים התנגשה סירתו של פול עם הסירה בפיקודו של אוגוסט פון הירינגן. בסירה הראשונה נוצר דליפה, בעוד ההיגוי של הסירה השנייה נפגעה, אך שתיהן חזרו בבטחה לנמל. בשנות ה-90 של המאה ה-19 הועבר פול למטה הצי, שם הוא חזר לעבוד עם טירפיץ לאחר שהלה התמנה לתפקיד מזכיר המדינה של הצי. בשנת 1900 מונה פול למפקד הצי שנשלח לסין כדי לסייע בדיכוי מרד הבוקסרים. בזמן שהותו בסין, הוא פיקד על הסיירת המוגנת, ה-SMS הנזה, שהפגיזה את מבצרי הטאקו. במאי אותה שנה, פול הועלה לדרגת קורבטנקפיטן, ובשנת 1905 הוא מונה למפקד SMS אלזס. בשנת 1906 הוא הועלה לדרגת קונטר-אדמירל, ולאחר מכן הוא שימש כמפקד כוחות הסיור של הצי הגרמני. בשנת 1913 הוא קיבל תואר אצולה, ובאפריל מונה לראש מטה האדמירליות, תפקיד שבו החזיק במשך שנתיים. כראש המטה של האדמירליות, היה פול מעורב בדיונים הגרמניים במהלך משבר יולי, בעקבות רצח פרנץ פרדיננד על ידי טרוריסטים סרבים בחודש הקודם. פול, הלמוט פון מולטקה הצעיר, ראש המטה הכללי הגרמני ותאובלד פון בתמן-הולווג, הקנצלר, פגשו את הקייזר וילהלם השני לאחר שהלה חזר מהפלגה לנורווגיה עם רוב צי הים הפתוח. פול והאחרים נכחו בכמה מפגשים עם הקיסר, שהפיקו בסופו של דבר את "המחאה הריקה" לאוסטרו-הונגריה; החלטה זו סייעה בסופו של דבר לדחוף את אירופה למלחמת העולם הראשונה עד סוף החודש. כבר בתחילת מלחמת העולם הראשונה, דרש פול תקיפות של הצוללות הגרמניות נגד ספינות סוחר זרות, ושוב ב-9 בינואר 1915 הוא קרא להגברת הלחימה הימית ושימוש בצוללות במאבק נגד ספינות סוחר. לאחר קרב שרטון דוגר (24 בינואר 1915) מונה פון פול ב-2 בפברואר 1915 למפקד צי הים הפתוח במקומו של אדמירל פרידריך פון אינגנול. ב-4 בפברואר 1915 הוא חתם על צו למלחמת צוללות בלתי מוגבלת, שאחריו היה ניתן להטביע ללא אזהרה את כל הספינות הזרות במימי בריטניה ואירלנד. צו זה נכנס לתוקף ב-18 בפברואר 1915. עם זאת, רק צי קטן של 23 צוללות היה מוכן לשימוש. עד מהרה, פול חלה קשה, כך שב-23 בינואר 1916, מונה ויצה-אדמירל ריינהרד שר למפקד צי הים הפתוח במקומו. חודש לאחר מכן, ב-23 בפברואר מת פול בברלין, בגיל 60. מדיה וקבצים בנושא הוגו פון פול בוויקישיתוף
Never Really Over

"Never Really Over" (בעברית: "לעולם לא באמת נגמר") הוא סינגל שהוקלט על ידי הזמרת-יוצרת האמריקאית קייטי פרי. השיר יצא לאור ב-31 במאי 2019, על ידי חברת התקליטים קפיטול רקורדס, כסינגל ראשון מתוך האלבום Smile. ב-27 במאי 2019, החלה לרמוז חברת התקליטים יוניברסל מיוזיק גרופ, שבקרוב יצא פרויקט חדש, כאשר כמה אוהדים בלעדיים הוזמנו לאירוע פרטי אשר נקרא "קייטי פרי אירוע המעריצים". האירוע מתוכנן להתקיים ב-29 במאי. ב-28 במאי 2019, חשפה פרי את שמו של הסינגל ועטיפות בעמוד האינסטגרם שלה, הסינגל "Never Really Over", צפוי לצאת ב-31 במאי. השיר היה זמין עבור הזמנה מוקדמת רק בספוטיפיי כרגע. הווידאו קליפ המלא שיצא עבור השיר בוים על ידי פיליפה פרייס, ופורסם בסמוך לצאתו של השיר כסינגל, ב-31 במאי 2019. סוזי בירן מ-Yahoo! ערכה כתבה שלמה על קליפ השיר, בו היא סוקרת בו כל פרט ופרט. בפחות מ-24 שעות, הצליח קליפ השיר לצבור 14 מיליון צפיות. מידע על הסינגל "Never Really Over" באתר מיוזיק בריינז מידע על היצירה "Never Really Over" באתר Discogs מילות השיר "Never Really Over" באתר Genius סרטון השיר "Never Really Over" באתר יוטיוב מידע על השיר "Never Really Over" באתר iTunes מידע על הרצועה "Never Really Over" באתר ספוטיפיי פרי, דאגני, ג'ייסון גיל, ג'ינו ברלטה, היילי וורנר, לאה הייווד, דניאל ג'יימס katy perry, 5.31.19 http://katy.to/NROPreSave #NeverReallyOver, @katyperry, ‏2020-03-04 Katy Perry Drops Acoustic Version of 'Daisies,' Confirms 'Never Really Over' Will Be on 'KP5, billboard, ‏2020-03-05 Pre-Save "Never Really Over" And Be the First to Hear It When It's Out on May 31, מאי 2019 Inside Katy Perry's 'Never Really Over' Fan Event (Exclusive Details), Entertainment Tonight (באנגלית) Katy Perry sings about on-off romances in 'Never Really Over' — and people are here for it, www.yahoo.com (באנגלית) YouTube Stats of Katy Perry - Never Really Over (Official), kworb.net Gold/Platinum, Music Canada Never Really Over - Single by Katy Perry (באנגלית אמריקאית), נבדק ב-2019-06-03 Top 40/M Future Releases | Mainstream Hit Songs Being Released and Their Release Dates ..., web.archive.org, ‏2019-05-29
גז'גוז' פיטלברג

גְזֶ'גוֹז' פיטלברג (בפולנית: Grzegorz Fitelberg;‏ 18 באוקטובר 1879 - 10 ביוני 1953) היה מנצח, כנר ומלחין יהודי-פולני. הוא היה חבר בקבוצת Młoda Polska, יחד עם אמנים כמו קרול שימנובסקי, לודומיר רוז'יצקי ומייצ'יסלב קרלוביץ'. פיטלברג נולד באזור השייך כיום ללטביה, למשפחה יהודית. אביו, הושיאש פיטלבראג, אמו, מטילדה פינצוף ואחותו, לאה וכולדר, נספו בשואה. בשנת 1908 ניצח על האופרה של ורשה, ב-1912 על האופרה של וינה. בתקופת מלחמת העולם הראשונה עבד בשיתוף פעולה עם בלט רוס; הוא ניצח על ההצגה הראשונה של "מאוורה" מאת איגור סטרווינסקי. מ-1921 עד 1934 היה המנצח הראשי של התזמורת הפילהרמונית של ורשה, שם עסק רבות בקידום מוזיקה מודרנית. בשנת 1935 ארגן את תזמורת הרדיו הלאומית של פולין. הוא מת בקטוביץ, פולין, ביוני 1953. בנו היה המלחין הפולני-אמריקאי יז'י פיטלברג, שהלך לעולמו לפניו. אשתו השנייה, האלינה שמולץ, הייתה רקדנית בלט, שמתה ב-1939, מפציעה שנגרמה בהפצצת גשר פוניאטובסקי. ביתם, וילה פיטלברגה, שופץ לאחרונה. תחרות ניצוח בינלאומית, שמקיימת הפילהרמונית של שלזיה מאז 1979, קרויה על שמו. מדיה וקבצים בנושא גז'גוז' פיטלברג בוויקישיתוף גז'גוז' פיטלברג, במסד הנתונים הקולנועיים IMDb (באנגלית) גז'גוז' פיטלברג, באתר MusicBrainz (באנגלית) גז'גוז' פיטלברג, באתר Discogs (באנגלית) Official website of The Grzegorz Fitelberg International (אורכב 22.12.2017 בארכיון Wayback Machine) Correspondence of Grzegorz Fitelberg סריקת דפים המכילים מכתבים של גז'גוז' פיטלברג Willa Fitelberga פולסקה נייזויקלה, "וילה פיטלברגה" ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
ישי אילעזרוב

יִשַׂי אִילַעֲזָרוֹבִיץ' אִילַעֲזָרוֹב (ברוסית: Исай Иллазарович Иллазаров; ‏20 בפברואר 1920 – 6 בספטמבר 1944) היה יהודי הררי סובייטי, שעוטר לאחר מותו כגיבור ברית המועצות על פועלו כמפקד צוות נ"ט במהלך מלחמת העולם השנייה. ישי נולד בעיר נלצ'יק, בברית המועצות (כעת ברוסיה) במשפחתו של פועל. ישי סיים בית ספר עם שבע שנות לימוד וקורסי נהגים לאחר מכן. ישי עבד כנהג במפעל לאפיית לחם. ישי התגייס לצבא האדום ב-1941. הוא הגיע לחזית המלחמה בקרב על מוסקבה. בדצמבר של אותה השנה ישי נפצע קשות. בקיץ 1942 קיבל עיטור עוז על עצירת טנק וורמאכט. בהמשך נלחם בקרב קורסק ובבלארוס. הצטיין בקרבות במחוז ויטבסק. ב-4 בספטמבר אותה השנה כשהוא פצוע עוטר על פועלו בעיטור "גיבור ברית המועצות". ב-6 בספטמבר נפטר מפצעיו. ישי נקבר ליד הכפר קירקלי במחוז באוסקה (כעת בלטביה). דף על שמו באתר "גיבורי המדינה" (רוסית) מידע עליו בבסיס הנתונים של פצועים והרוגים של הצבא האדום במלחמת העולם השנייה "ממוריאל" (רוסית)
מלחמת בבל–יהודה

מלחמת בבל–יהודה היא מלחמה שנערכה בין ממלכת יהודה והאימפריה הנאו בבלית ונמשכה מ-601 לפנה"ס עד ל-586 לפנה"ס. מלחמה זו סימנה את סופה של ממלכת יהודה והפסקה ממושכת של עצמאות יהודית עד למרד החשמונאים במאה השנייה לפנה"ס. אחרי שבבל כבשה את ירושלים, היא הרסה את בית המקדש הראשון והתחילה את גלות בבל. מלחמה זו מתועדת בספר מלכים ב, בפרקים כד וכה. מצרים הייתה כוח אזורי עד קרב כרכמיש ב-606 לפנה"ס. מאוחר יותר, בבל באה וסיימה את השלטון המצרי, החלה את השלטון שלה באזור, והפכה את יהודה לווסאלית שלה. במשך שלוש שנים שילמה יהודה מיסים לבבל, עד שהחליט יהויכין להפסיק לשלמם ובתגובה יצאה בבל למלחמה נגדו. למסע המלחמה לצד בבל הצטרפו מואב, עמון והכשדים. נבוכדנצר צר על ירושלים ב-597 לפנה"ס, והצליח ללכוד את העיר ואת יהויכין, ביחד עם כל האצולה של ירושלים. הוא גם בזז את האוצרות של המקדש, כולל את כלי הזהב. נבוכדנצר הגלה את יהויכין והאצולה, יחד עם 10,000 סריסים, ואת עבדיו, ו-7,000 חיילים. תחתיו המליך נבוכדנצר את מתניה, דודו של יהויכין, כמלך יהודה. מאוחר יותר, הוא שינה את שמו לצדקיהו. ערך מורחב – המצור על ירושלים (588 לפנה"ס) ביולי 587 לפנה"ס, מרד צדקיהו כנגד בבל, וכרת ברית עם מצרים. נבוכדנצר שלח את נבוזראדן 'שר טבחים' לצור על ירושלים שוב, והרעיב את תושביה במשך שנתיים וחצי. מאוחר יותר, הצליחו החיילים הבבלים להבקיע את החומות וכבשו את העיר, אך צדקיהו וכמה מחייליו הצליחו לברוח ליריחו, ולחמו נגד הבבלים (נקראו כשדים על ידי התנ"ך), אשר תפסו את צדקיהו ואת בניו והביאו אותם כבולים לבבל, בו נרצחו בניו של צדקיהו לעיניו בידי נבוכדנאצר. בשביעי לאב, נכנסו הבבלים לבית המקדש, חיללו את קדושתו, בזזו אותו, שתו ואכלו בו, עד שבתשיעי לאב שרף נבוזראדן את מקדש שלמה. לאחר מכן הרס את חומות ירושלים, והגלה את שאר היהודים לבבל. הוא מינה את גדליהו כנציב על היהודים שלא הוגלו מיהודה. יהודה חדלה מלהתקיים לאחר כשנה, ב-586 לפנה"ס. גדליהו נרצח ארבע שנים מאוחר יותר, ב-582 לפנה"ס. בית המקדש הראשון גלות בבל התנ"ך: מלכים ב פרקים כ"ד וכ"ה, ספר ירמיהו, ספר יחזקאל, וספר דברי הימים ב פרק ל"ו יוסף ניצן; ד"ר יהושפט נבו, ארץ ישראל ושכנותיה - בבל והמקרא, באתר מט"ח מלכים ב פרק כ"ד דברי הימים פרק ל"ו קורות נבוכדנצר קורות נבוכדנצר מלכים ב פרק כ"ה
עתודה מדעית טכנולוגית

עתודה מדעית טכנולוגית (ראשי תיבות: עמ"ט) היא תוכנית מצוינות שש שנתית של משרד החינוך שמטרתה להעלות את מספר התלמידים המסיימים לימודי חמש יחידות במתמטיקה, מדעים ומדעי המחשב. מסלול עתודה מדעית טכנולוגית הוא מסלול שש שנתי – מכיתה ז' ועד כיתה י"ב (מלבד בעיר רמת גן, בה התוכנית מתקיימת במשך ארבע שנים - בין כיתה ט' לכיתה י"ב). על מנת להתקבל לתוכנית, יש לעבור מבחן, אליו ניגשים תלמידי כיתה ו' המעוניינים לקחת חלק בפרויקט. בחטיבת הביניים מקבלים משתתפי התוכנית שעות תוספתיות במתמטיקה, פיזיקה, מדעי המחשב וביולוגיה על פי תוכנית ייחודית. בחטיבה העליונה מקבלים תלמידי התוכנית שיעורי תגבור במתמטיקה ובמקצועות המדעים על פי צורכיהם האישיים. התוכנית מתקיימת בבתי ספר רבים ברחבי הארץ, וביניהם בתל אביב (בתיכון חדש ושבח מופת), ברמת-גן (באהל שם ותיכון בליך), בגבעתיים (בתיכון קלעי, ובן צבי), ברעננה (בתיכון אוסטרובסקי ומטרו-ווסט), בחיפה (בבית ספר חוגים), בראשון לציון (הגימנסיה הריאלית ,עמית עמל וחטיבת טביב), עתיד למדעים בלוד, בחדרה, ברשת אורט ישראל, בירושלים, במודיעין, בבית שמש, ברמת-גן, בראשון לציון, ברחובות, בטבריה, בבאר שבע, בקריית שמונה, ופתח תקווה ועוד. עתודה מדעית טכנולוגית באתר משרד החינוך משרד החינוך - עתודה מדעית טכנולוגית קבוצת עמל - חדרה אורט נתן אלתרמן רשימת עמ"ט - בתי ספר בתוכנית ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
טקס פרסי האקדמיה הבריטית לקולנוע ה-39

טקס פרסי האקדמיה הבריטית לקולנוע ה-39 שמעניקה האקדמיה הבריטית לאמנויות הקולנוע והטלוויזיה, נערך בשנת 1986, בו הוענקו פרסים לסרטים הטובים ביותר של שנת 1985. סטיבן ספילברג סידני סמואלסון טקס פרסי האקדמיה הבריטית לקולנוע ה-39, במסד הנתונים הקולנועיים IMDb (באנגלית)
תרתי דסתרי

תַּרְתֵּי דְּסָתְרֵי הוא תיאור מקרה בו ישנה סתירה והתנגשות בין שתי הלכות, שכל אחת בפני עצמה נפסקה להלכה. במקרה של תרתי דסתרי אין לפסוק להקל כשתיהן, מאחר שהדינים סותרים זה את זה. לכתחילה יש להימנע מלהגיע למצבים שכאלו, או להחמיר ולאסור במקרה שכזה. ערך מורחב – שני שבילין בתלמוד אין מקור מפורש לדין זה, אך בספרי הראשונים למדו כן, מסוגיית שני שבילין הנזכרת במשנה, מסכת טהרות, פרק ה', משנה ה' : שני שבילין, אחד טמא ואחד טהור, הלך באחד מהן ועשה טהרותה, ובא חבירו והלך בשני ועשה טהרות, רבי יהודה אומר, אם נשאלו זה בפני עצמו וזה בפני עצמו, טהורים. ואם נשאלו שניהם כאחד, טמאים. מבואר במשנה שבמקרה ונשאלו שניהם כאחד, שניהם טמאים, על אף שכל אחד בפני עצמו היה ניתן לטהר, אך לא ניתן לטהר את שניהם כאחד, מאחר שהדבר 'תרתי דסתרי', דאם נניח שהראשון טהור, הטעם הוא משום שתולין שהטומאה היא בשביל השני, וכן להפך, ומאחר ואי אפשר לטהר את שניהם, יש לנו לטמא את שניהם. בתלמוד נחלקו רבי יהודה ורבנן בזמן תפילת המנחה, לדעת רבי יהודה זמנה של תפילת המנחה הוא עד פלג המנחה ולאחריו מתחיל זמנה של תפילת ערבית, אך לדעת חכמים זמנה של תפילת מנחה הוא עד הלילה, וזמנה של תפילת ערבית הוא רק מהלילה. בתלמוד לא נפסקה הלכה כדברי אחד מהם, וכך אמרו ”דעביד כמר עביד ודעביד כמר עביד”, פירוש הדבר שכל אדם יכול לנהוג בדין זה כרצונו. אמנם כתבו בראשונים, שמכל מקום אי אפשר להתפלל מנחה ומעריב לאחר פלג קודם הלילה, מאחר שהדברים הם תרתי דסתרי, דאם זמן זה הוא זמנה של תפילת המנחה אין להתפלל בו ערבית וכן להפך. בגדר הדבר נחלקו בראשונים, יש שכתבו שכל אדם יכול לנהוג, ביום אחד כדעת רבי יהודה וביום אחר כדעת רבנן, ורק באותו יום אין לנהוג כדעת שניהם משום 'תרתי דסתרי'. אמנם יש שכתבו שאף מיום ליום איש לנהוג באותה הדעה, ואם התפלל יום אחד מנחה לאחר פלג, שוב לעולם לא יוכל להתפלל בזמן זה ערבית, מדין תרתי דסתרי. דוגמה נוספת נזכרה בפוסקים לעניין ראש חודש שחל להיות במוצאי שבת, שלכתחילה יש להקפיד שלא תימשך הסעודה שלישית למוצאי שבת, והטעם לזה, כדי שלא להתחייב בהזכרת 'יעלה ויבוא' שהרי יש לו להזכיר 'רצה' בברכת המזון כיוון שהתחיל לאכול בשבת, ולא ניתן להזכיר רוצה ויעלה ויבוא ביחד, מאחר שהדברים הם 'תרתי דסתרי', דאם מזכיר רצה נראה שהוא שבת, ואם מזכיר יעלה ויבוא נראה שהוא כבר מוצאי שבת. אמנם יש חולקים על זה וסבורים שמקרה זו אינו בכלל 'תרתי דסתרי'. אם בכל זאת נמשכה הסעודה אף בלילה, ישנם כמה דעות בפסוקים. אוקסימורון הרב רצון ערוסי - סעודה שלישית שנסתיימה במוצ"ש ערב ר"ח - האם חייב להוסיף "יעלה ויבוא" בברכת המזון? באתר נצח ישראל רצה, יעלה ויבוא, או גם וגם? באתר הידברות ב' הדעות הובאו במאירי ברכות כו ב שלא יאכל כזית לחם לאחר השקיעה. ראו שולחן ערוך, אורח חיים, סימן קפ"ח, סעיף י' ובמשנה ברורה שם.
ניקולאי איוואנוב

ניקולאי יודוביץ' איוואנוב (ברוסית: Николай Иудович Иванов; 22 ביולי 1851 - 21 בינואר 1919) היה גנרל בצבא האימפריה הרוסית אשר פיקד על חזית במלחמת העולם הראשונה. איוואנוב נולד ב-22 ביולי 1851 בעיר מוסלסק שהשתייכה אז לאימפריה הרוסית. בשנת 1869 התגייס לצבא האימפריה הרוסית, והוצב ברגימנט ארטילריה של המשמר. באוגוסט 1877 הוא נשלח להילחם במלחמה העות'מאנית-רוסית (1877–1878), כמפקד הרגימנט ה-3 של ארטילריית הגרנדירים של המשמר, ולאחר מכן הוא נשאר ברומניה כדי לשמש כמדריך בצבא רומניה. בסוף יולי 1884 הוא מונה למפקד הגדוד ה-2 של הארטילריה הקיסרית, ובתחילת אפריל 1890 הוא מונה למפקד הארטילריה של קרונשטאדט. באמצע דצמבר 1899 הוא נבחר לשמש כעוזרו של מיכאיל אלכסנדרוביץ', הנסיך הגדול של רוסיה, ולאחר מכן הוא גם השתתף בדיכוי מרד הבוקסרים בסין בתחילת המאה ה-20, ולאחר מכן הוא הועלה לדרגת לוטננט גנרל בתחילת דצמבר 1901. הגנרל איוואנוב השתתף במלחמת רוסיה–יפן ב-1904, והוא מונה למפקד בארמייה המנצ'ורית הראשונה. באמצע יולי 1904 הוא מונה למפקד המחוז המזרחי, לאחר שמפקדו, לוטננט גנרל פיודור קלר, נהרג בקרב מוטיאן פאס, ולאחר מכן מונה למפקד הקורפוס הסיבירי ה-3, ופיקד על הקורפוס בעת נסיגתו מליאויאנג לאחר שהסתיים הקרב. מאוחר יותר במהלך קרב נהר שאה, הוא הצטווה לעקוף את האגף השמאלי של הצבא היפני ולדחוף אותם בחזרה לקוריאה, ובהמשך היפנים נסוגו בגלל התנגדות עזה מצד הרוסים. לאחר מכן בקרב מוקדן, הוא התבלט בהגנה מפני היפנים. לאחר ההצלחה הקצרה שלו, הוא קיבל את עיטור מסדר גאורגיוס הקדוש מדרגה שלישית ורביעית. לאחר המלחמה הוא הפך למפקד הצבא המנצורי. בתחילת נובמבר 1907, הוא מונה למפקד הקורפוס ה-1, ולאחר מכן הוא התמנה לרמטכ"ל העיר קרונשטאדט באמצע אפריל של אותה שנה, ולמושל הכללי בנובמבר. מאוחר יותר באותה שנה הוא הועלה לדרגת אדיוטאנט גנרל, ובאמצע אפריל 1908 הוא הועלה לדרגת גנרל חיל התותחנים. לאחר מכן הוא גם מונה למפקד העליון של המחוז הצבאי של קייב מאוחר יותר בתחילת דצמבר. ערך מורחב – מלחמת העולם הראשונה עם פרוץ מלחמת העולם הראשונה באוגוסט 1914, מונה איוואנוב למפקד החזית הדרום-מערבית. איוואנוב פיקד על כוחותיו במהלך קרב גליציה ובמהלך מתקפת הקרפטים, אולם ספג תבוסה קשה במהלך מתקפת גורליצה-טרנוב, שהביאה לתחילת הנסיגה הגדולה של צבא האימפריה הרוסית. במרץ 1916 הוחלף איוואנוב על ידי אלכסיי ברוסילוב, ומונה לחבר המועצה המדינית ולשלישו של ניקולאי השני, קיסר רוסיה. במהלך תפקידו זכה לתמיכה גדולה של הצארינה אלכסנדרה פיודורובנה, שאף רצתה למנות אותו לתפקיד שר המלחמה. ב-27 בפברואר (12 במרץ) 1917 פרצה מהפכת פברואר ברוסיה, והיא התרכזה בפטרוגרד, הבירה. הגנרל אלכסייב הציע לשלוח כוח כדי להחזיר את הסדר בבירה, והצאר מינה את איוואנוב למפקד הראשי של המחוז הצבאי של פטרוגרד במקום סרגיי חבאלוב. מאוחר יותר, הצאר הורה לו לקחת פיקוד על כוח של המשמר בצארסקויה סלו כדי להבטיח את שלומם של משפחת המלוכה. ב-2 במרץ (15 במרץ) התפטר הצאר, ואיוואנוב נעצר על ידי הסובייט המקומי, אולם שוחרר בהמשך בעקבות הוראתו של אלכסנדר קרנסקי. לאחר מהפכת אוקטובר הצטרף איוואנוב לתנועה הלבנה בדרום רוסיה, ובאוקטובר 1918 הוא הסכים להזמנתו של פיוטר קרסנוב לתפוס את הפיקוד על הצבא הדרומי, אשר בסתיו 1918 מנה יותר מ-20,000 חיילים, מתוכם כ-3,000 בחזית. חלקים מהצבא שפעלו באזורי וורונז' וצאריצין נפגעו קשות. בחודשים פברואר-מרץ 1919 הם שוקמו והפכו לחלק מהדיוויזיה ה-6 של הכוחות המזוינים של דרום רוסיה. ניקולאי איוואנוב מת מטיפוס ב-27 בינואר 1919 באודסה. מדיה וקבצים בנושא ניקולאי איוואנוב בוויקישיתוף ניקולאי איוואנוב, באתר Discogs (באנגלית)
Borderline

"Borderline" (בעברית: "קַו גְבוּל") הוא סינגל שהוקלט על ידי הזמרת-יוצרת האמריקאית מדונה, מתוך אלבום הבכורה שלה, Madonna. השיר יצא כסינגל החמישי מהאלבום ב־15 בפברואר 1984, על ידי חברות התקליטים האחים וורנר וסייר רקורדס. השיר הגיע למקום השני במצעד הסינגלים הבריטי. בשנת 2023 פורסמה רשימת "500 שירי הפופ הגדולים בכל הזמנים", בה דורג "Borderline" במקום ה-218. השיר נכתב על ידי רג'י לוקאס שגם היה למפיק השיר. כמו כן, ג'ון "ג'ליבין" בניטז שהיה למפיק השיר "Lucky Star", לקח חלק גם בהפקת שיר זה. איגוד תעשיית ההקלטות האמריקאי (RIAA) העניק לשיר את תואר הזהב, על מכירות של למעלה מ-500,000 עותקים במדינה. כמו כן, נמכר השיר בהממלכה המאוחדת בכ־310,000 בסך הכול. מבקר המוזיקה ג'יי רנדי טארבורי, סקר את "Borderline", יחד עם "Holiday" וטען שהם שני שירי המפתח שעזרו למדונה לבסס את עצמה בתעשיית המוזיקה. הווידאו קליפ של השיר צולם בלוס אנג'לס, קליפורניה, בין 30 בינואר ל-2 בפברואר 1984 והיה הקליפ הראשון שצילמה מדונה ביחד עם הבמאית מרי למברט. בהמשך למברט ביימה עבור מדונה את הקליפים של "Like a Virgin",‏ "Material Girl",‏ "La Isla Bonita" ו-"Like a Prayer". הסופר אלן מאטז ציין כי הקליפ של השיר "מוצג בצורה איכותית". הקליפ נחשב לאבן דרך בקריירה של מדונה. מדיה וקבצים בנושא Borderline בוויקישיתוף מידע על היצירה "Borderline" באתר מיוזיק בריינז גרסאות נוספות ל"Borderline" באתר SecondHandSongs סרטון השיר "Borderline" באתר יוטיוב Release group “Madonna” by Madonna - MusicBrainz, musicbrainz.org Madonna - Madonna | Songs, Reviews, Credits | AllMusic (באנגלית אמריקאית), נבדק ב-2020-05-04 WarnerBros.com | Home of WB Movies, TV, Games, and more!, www.warnerbros.com Warner Music Group Official Website, Warner Music Group Official Website (באנגלית) Official Charts Company, www.officialcharts.com The 500 Best Pop Songs (Nos. 500-101): Staff List, Billboard, ‏2023-10-18 (באנגלית אמריקאית) Madonna – Lucky Star (באנגלית), נבדק ב-2019-05-28 Gold & Platinum, RIAA (באנגלית) Latest UK Music Charts, www.mtv.co.uk (באנגלית) Taraborrelli 2002, p. 78 The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) Madonna: Borderline, נבדק ב-2020-05-07 Madonna: Like a Virgin, נבדק ב-2020-05-07 Madonna: Material Girl, נבדק ב-2020-05-07 Madonna: La Isla Bonita, נבדק ב-2020-05-07 Madonna: Like a Prayer, נבדק ב-2020-05-07 Metz & Benson 1999, p. 163 Batchelor & Stoddart 2007, p. 45 www.bpi.co.uk
תל שור

תֵּל שׁוֹר, הידוע גם כתֵּל תּוֹרָה או תֵּל תּ'וֹרָה הוא תל ארכאולוגי קטן במרכזו של עמק יזרעאל השוכן כקילומטר מצפון-מזרח לנחל קישון. בתל נמצאו חרסים המעידים על התיישבות בו בכל תקופה מאז תקופת הברונזה המאוחרת (הכנענית), תקופת הברזל (הישראלית) ועד שלהי המאה ה-19 (העות'מאנית). שטחו של התל כ-3 דונם וגובהו כ-5–6 מטר מעל המישור שמסביבו. בין התל לאפיק נחל קישון נובעים מעיינות היוצרים סביבה ביצתית. על ראשו של התל מפוזרות אבני בנייה בודדות. בין הממצאים נמצאה צלמית חרס מקינית מתקופת הברונזה המאוחרת ופריט מאבן גיר הנראה כמו ראש של אלה. בסוף ימי ההתיישבות בתל, בשלהי המאה ה-19, הייתה בתל התיישבות עונתית של רועי צאן טורקמנים. מדרום לתל נמצאה באר בנויה אשר הייתה בשימוש עד ימי השלטון הבריטי בארץ ישראל. באתר נמצאו חרסים מהתקופות הבאות: הברונזה המאוחרת, הברזל, הפרסית, ההלניסטית, הרומית, הביזנטית, הערבית הקדומה, הצלבנית, הממלוכית והעות'מאנית. תל שור, אבנר רבן, אתר הסקר הארכאולוגי של ישראל ערך זה הוא קצרמר בנושא ארכאולוגיה ובנושא ישראל. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תל שור".
יוהו ריינבאל

יוהו ריינבאל (בפינית: Juho Reinvall; נולד ב-24 באוגוסט 1988) הוא ג'ודוקא פיני אשר מתחרה בקטגוריית המשקל עד 60 ק"ג. הוא התחרה באולימפיאדת ריו דה ז'ניירו 2016 והודח בסיבוב השני לאחר שהפסיד לצנד-אוצ'ירין צוגטבאטר המונגולי. יוהו ריינבאל, באתר olympedia.org יוהו ריינבאל, באתר איגוד הג'ודו העולמי יוהו ריינבאל באתר JudoInside פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside. ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יוהו ריינבאל".
חוזה ראמוס

חוזה ראמוס (בפינית: José Ramos; נולד ב-9 בנובמבר 1994) הוא ג'ודוקא גואטמלי אשר מתחרה בקטגוריית המשקל עד 60 ק"ג. הוא התחרה באולימפיאדת ריו דה ז'ניירו 2016 והודח בסיבוב הראשון לאחר שהפסיד לצנד-אוצ'ירין צוגטבאטר המונגולי. באולימפיאדת טוקיו 2020, הודח שוב בסיבוב הראשון לאחר הפסד לארטם לסיוק האוקראיני. חוזה ראמוס, ברשת החברתית פייסבוק חוזה ראמוס, באתר olympedia.org חוזה ראמוס, באתר איגוד הג'ודו העולמי חוזה ראמוס, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside. ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חוזה ראמוס".
סקאם

האם התכוונתם ל... סקאם רקורדס (אנ') – חברת תקליטים בריטית סקאם (סדרת טלוויזיה) – סדרת טלוויזיה נורווגית סקאם (سقام)- שטח אשר היה מקודש מסביב למקדש אלעזא
חגית פאר

חגית פאר (נולדה ב-1971) היא יושבת ראש נעמת. חגית פאר נולדה והתחנכה בבאר שבע. שירתה בצבא כמשקי"ת ח"ן. למדה את תוארה הראשון במדעי הרוח והחברה עם התמחות בניהול, באוניברסיטה הפתוחה. בוגרת לימודי תעודה בטכניון בניהול מלונאי בכיר. בתחילה עסקה במגזר העסקי, אך בהמשך עברה לעבוד במגזר הציבורי. בשנים 2009 עד 2012 ריכזה פאר את הפעילות הארצית של סיעת עוגן בהסתדרות שהוקמה על ידי עופר עיני. בשנת 2012 נבחרה לראשת מרחב נגב בנעמת וב-30 באפריל 2019 נבחרה לתפקיד יושבת ראש תנועת נעמת הארצית. בבחירות לנעמת ולהסתדרות שנערכו במאי 2022, היא נבחרה להוביל את התנועה פעם נוספת, כאשר רשימת "עוגנים" לנעמת בראשותה זכתה בבחירות. בנוסף, מכהנת כדירקטורית בחברת "יעדים" ובחברה הכלכלית באר-שבע. בתקופתה הרחיבה נעמת את פעילותה במקומות העבודה המאורגנים, במתן הרצאות ובפעילות הסברה בנושא זכויות נשים ובנושא אלימות במשפחה. פאר יזמה את תו נעמת להוגנות מגדרית- "מקדם שוויון", אשר מציע למעסיקים במשק ניתוח נעמיק של פרמטרים שונים אשר ביחד מספקים תמונת מצב של רמת השוויון המגדרי במקום העבודה ומעניק כלים לשינוי ולשיפור. יוזמות מרכזיות נוספות של חגית פאר היו בין השאר: הקמת "אבא"- מרכז נעמת לאבות, מרכז הדרכה וליווי לאבות בשלבי חיים שונים המבקשים לחוות אבהות מעורבת ולשלבה עם העבודה והזוגיות, הקמת "משנות"- מרכז נעמת לשוויון מגדרי בירושלים, המרכז מספק חוויית למידה אינטראקטיבית לאוכלוסיות שונות, נשים וגברים בנושאי פמיניזם, שוויון מגדרי וההיסטוריה של תנועת הנשים בא"י. נשואה ואם לשניים. מתגוררת בלהבים. מדיה וקבצים בנושא חגית פאר בוויקישיתוף טל כרמון, ‏"אצלנו כל יום הוא יום האישה", באתר דבר העובדים בארץ ישראל, 6 במרץ 2020 טל כרמון, ‏חגית פאר נבחרה ליו"ר נעמת: "אנו רוצות אתכן איתנו. נעמת מושיטה לכן יד", באתר דבר העובדים בארץ ישראל, 1 במאי 2019 שרון טל, הכל התחיל בטוקיו: סיפור חייה של יו"ר נעמת חגית פאר, באתר באר שבע נט, 8 במאי 2018 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
מים חיים

מים חיים הוא כינוי במקרא למים ממעיין נובע. בספרות היהודית מספר חיבורים בשם זה. האם התכוונתם ל... מים חיים - ספרו של הרב חזקיה די סילוה מים חיים - ספרו של הרב חיים אוירבך מים חיים - ספרו של הרב יוסף משאש מים חיים - ספרו של הרב חיים הכהן רפפורט מכון מים חיים - מכון להוצאת ספרים וחוברות מתורתם של רבני ישיבת מרכז הרב באר מים חיים